Aalborg Stiftstidende, 1838-10-27
Fædrelandet. Stænderforsamlingen i Roeskilde. (Forts. fra Nr. 102.). Under Discussionen over Algreen-Ussing, Forslag om Stændernes Forening yttrede Bankdirecteur Bang, at Stænderne ei vilde kunne vedligeholde den Betydning, som Kongen selv har givet dem og som de første Stænderforsamlinger virkeligen have havt, naar de bestandigen skulde blive adskilte. Det var overhovedet hans faste Overbeviisning, at det er en daarlig og fordærvelig Tanke, som stikker bag Manges Stemning imod Foreningen, at de betragte Stændernes Betydning og Kongens Magt som modsatte Ting. En Forsamling, valgt af Grundbesiddere og mellem Grundbesiddere, vil altid slutte sig til den lovlig bestaaende Regieringsmagt. Den vil med sanddru Frimodighed kunne andrage paa, hvad den mener der kan være at rette og forbedre i Henseende til Regjeringens Førelse, men den vil paa den anden Side danne et Modværn mod de sørgelige Forvildelser, som have bragt saa megen Ulykke over andre Stater. Med Hensyn til den gjorte Indvending, at en Forening af de danske Stænders Forsamlinger ogsaa vilde føre til en - som man troede, upolitisk - Forening af Hertugdommernes, yttrede Taleren: "Skulde Forsynet end- og lade det komme dertil, at Arvingen til Danmark Throne ei længer er Arving til de Dele af Hertugdømmet Holsteen, hvor en anden Arvefølge skal gjælde, saa er det efter min Overbeviisning langt snarere at vente, at den øvrige Deel af Holsteen, for hvis Vedkommende Arvefølgen er den samme som i Danmark, vilde ønske at blive under det danske Kongehuus i Forening med Hertugdom met Slesvig, end venteligt er, naar en hele Folkets Tænkemaade modstræbende Adskillelse af begge Hertugdommernes Stænderforsamlinger har bidraget Sit til, Aar for Aar at løsne det Broderkjærlighedens Baand, som skulde knytte Hertugdømmerne til Danmark. Af de øvrige Medlemmer talte ogsaa Stenfeldt, Wegener, Salicath. Knudtzon, Reventlow, Hempel og Rye for en Committees Nedsættelse. Sidste formeente, at Danmarks Adskillelse i Provindsialstænder er saa unaturlig, at naar den ikke forud var given, vilde Folk med almindelig Forstand ikke let kunne have tænkt sig den." Kun Povelsen og Castenschiold talte imod at nedsætte Committee, og da der, efter Povelsens Forlangende, tilsidst blev hallotteret herom, vare 10 Stemmer imod og 58 for en Committee, til hvis Medlemmer valgtes: Bang, Tutein. Haagen, Svane og Drewsen. - Udfaldet af Ussings Finants=Forslag er tidligere meddeelt (see d. Bl. Nr. 183).J sine bemærkninger herom yttrede Commissarius, at da Finantsernes Mellemværende med Banken nu er endt, saa kunde den bebudede Finantsplan, endog uden Hensyn til nogen Petition fra Stænderne, ventes uden Ophold at ville blive fremmet. - Proc. Rye forelæste derefter et Andr. fra Kæmner Schöne i Vordingb. ang et andet Skatteligningssystem for Kjøbstæderne, men som med 67 St. imod i afvistes -12te Møde 611te Octbr.). 1) Nogle fra den danske Gesandt i Haag, Baron Selby, indleverede bemærkninger ang. Jorders Taxation og derpaa grundet Boniterings=Beregning til Brug ved den nye Matricul; 2) et Andr. fra Hersløv og Svogerslov Gaardbrugere om at den nye Matricul snart maatte træde i Kraft og 3) et Andr. fra adskillige Skolelærere i Roeskilde Amt ang. Forbedring. i Skolelærernes Kaar, afleveredes til vedk. Committeer. - 13de Møde 112te Octbr.). Justitsr. Skibsted foredrog et Forslag til en Lov om Vandsteders Udtørring. og Afdæmning, til hvilket han bemærkede, at han nyligen paa en Reise, han ifølge kongelig Resolution foretog, for at undersøge de jydske Sandstrækningers Tilstand, havde Leilighed til at bereise Jyllands Kyster, og derved blev opmærksom paa betydelige Engstrækninger, som Natur og i havde ladet fremvoxe i forskjellige Fjorde. Ved ledning til at fremkomme med nærværende Andragende.